pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เปิดโครงการขับเคลื่อนการดำเนินงานกรรมการสงเคราะห์เด็กและเยาวชนสำหรับสถานพินิจ พร้อมทั้งปาฐกถาพิเศษ และมอบโล่เชิดชูเกียรติกรรมการสงเคราะห์ดีเด่น ประจำปี ๒๕๖๖
วันจันทร์ที่ 3 กรกฎาคม 2566
03/07/2566
ปลัดกระทรวงยุติธรรม เปิดโครงการขับเคลื่อนการดําเนินงานกรรมการสงเคราะห์เด็กและเยาวชนสําหรับสถานพินิจ พร้อมทั้งปาฐกถาพิเศษ และมอบโล่เชิดชูเกียรติกรรมการสงเคราะห์ดีเด่น ประจําปี ๒๕๖๖
ปลัดกระทรวงยุติธรรม เปิดโครงการขับเคลื่อนการดําเนินงานกรรมการสงเคราะห์เด็กและเยาวชนสําหรับสถานพินิจ พร้อมทั้งปาฐกถาพิเศษ และมอบโล่เชิดชูเกียรติกรรมการสงเคราะห์ดีเด่น ประจําปี ๒๕๖๖
ในวันจันทร์ที่ ๓ กรกฎาคม ๒๕๖๖ เวลา ๑๐.๐๐ น. นางพงษ์สวาท กายอรุณสุทธิ์ ปลัดกระทรวงยุติธรรม เป็นประธานในพิธีเปิดโครงการประชุมเชิงปฏิบัติการขับเคลื่อนการดําเนินงานของกรรมการสงเคราะห์เด็กและเยาวชนสําหรับสถานพินิจ และพิธีเชิดชูเกียรติกรรมการสงเคราะห์ดีเด่น ประจําปี ๒๕๖๖ พร้อมทั้งปาฐกถาพิเศษ ในหัวข้อ "การบูรณาการเครือข่ายภาคประชาสังคมกับความสําเร็จในการขับเคลื่อนนโยบายกระทรวงยุติธรรม" โดยมี นายสหการณ์ เพ็ชรนรินทร์ รองปลัดกระทรวงยุติธรรม พันตํารวจโท วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน ผู้บริหารหน่วยงานกระทรวงยุติธรรม กรรมการสงเคราะห์เด็กและเยาวชนสําหรับสถานพินิจ และเจ้าหน้าที่ที่เกี่ยวข้อง เข้าร่วมฯ ณ ห้องแซฟไฟร์ ๒๐๔ - ๒๐๖ อาคารอิมแพ็ค ฟอรั่ม ศูนย์แสดงสินค้าและการประชุมอิมแพ็ค เมืองทองธานี จังหวัดนนทบุรี
ปลัดกระทรวงยุติธรรม กล่าวปาฐกถาพิเศษ โดยมีใจความสําคัญตอนหนึ่ง ว่า ตามพระราชบัญญัติปรับปรุงกระทรวง ทบวง กรม พ.ศ. ๒๕๔๕ มาตรา ๓๒ ได้กําหนดให้กระทรวงยุติธรรม มีอํานาจหน้าที่เกี่ยวกับการบริหารจัดการกระบวนการยุติธรรม เสริมสร้างและอํานวยความยุติธรรมในสังคม ซึ่งกระทรวงยุติธรรมถือเป็นหน่วยงานที่ดูแลกระบวนการยุติธรรมทั้งระบบ และอยู่ในทุกองคาพยพของกระบวนการยุติธรรม โดยกระทรวงยุติธรรม ได้จัดทําแผนปฏิบัติราชการประจําปี ๒๕๖๖ ซึ่งมีนโยบายสําคัญ ๔ เรื่อง คือ ๑. การพัฒนากฎหมายและการบังคับใช้กฎหมายให้มีประสิทธิภาพสูงสุด ๒. การอํานวยความเป็นธรรมและลดความเหลื่อมล้ํา ๓. การป้องกันปราบปรามยาเสพติด และ ๔. การคืนคนดีสู่สังคม ทั้งนี้ ความสําเร็จในการขับเคลื่อนนโยบายของกระทรวงยุติธรรม ต้องพิจารณาจากความคาดหวังของสังคมเป็นบรรทัดฐาน ซึ่งการคืนคนดีสู่สังคม เป็นเรื่องที่ประชาชนมุ่งหวังและให้ความสําคัญเป็นอย่างยิ่ง
ทั้งนี้ การคืนคนดีสู่สังคม ถือเป็นภารกิจด้านการพัฒนาพฤตินิสัย ซึ่งมีหน่วยงานที่เกี่ยวข้อง ประกอบด้วย กรมราชทัณฑ์ กรมคุมประพฤติ และกรมพินิจและคุ้มครองเด็กและเยาวชน โดยกรมพินิจและคุ้มครองเด็กและเยาวชน จําเป็นต้องมีการบูรณาการทํางานร่วมกับเครือข่ายความร่วมมือภาคประชาสังคม จึงเป็นที่มาของ “กรรมการสงเคราะห์เด็กและเยาวชนสําหรับสถานพินิจ” ซึ่งมีบทบาทสําคัญอย่างยิ่งในการให้ความช่วยเหลือ ให้คําปรึกษา และสนับสนุนภารกิจต่าง ๆ ของสถานพินิจและคุ้มครองเด็กและเยาวชน เพื่อช่วยเหลือและสนับสนุนงานด้านการแก้ไข บําบัด ฟื้นฟู พฤตินิสัยของเด็กและเยาวชน เพื่อสวัสดิภาพของเด็กและเยาวชน รวมถึงส่งเสริมและให้โอกาสแก่เด็กและเยาวชนในการพัฒนาศักยภาพของตนเอง ทําให้เด็กและเยาวชนซึ่งได้รับการอบรมดูแลจากกรรมการสงเคราะห์ มีวิธีคิดที่เหมาะสมและสามารถนําไปปรับใช้ให้สอดคล้องกับวิถีชีวิตความเป็นอยู่ ของตนเองและครอบครัวได้ อีกทั้งยังช่วยลดการกลับไปกระทําผิดซ้ําของเด็กและเยาวชนได้เป็นอย่างดี
โอกาสนี้ ปลัดกระทรวงยุติธรรม ได้มอบโล่และประกาศเกียรติคุณกรรมการสงเคราะห์ดีเด่นประจําปี ๒๕๖๔ - ๒๕๖๕ ประกอบด้วย กรรมการสงเคราะห์ดีเด่น ระดับกรม จํานวน ๓๓ ราย และระดับดีมาก จํานวน ๖๖ ราย
รัฐบาลไทย-ข่าวทำเนียบรัฐบาล-ปรับมาตรการส่งออก “มังคุดผลสด” ไปตลาดญี่ปุ่นแบบใหม่ “ไม่ต้องอบไอน้ำ”
วันจันทร์ที่ 3 กรกฎาคม 2566
ปรับมาตรการส่งออก “มังคุดผลสด” ไปตลาดญี่ปุ่นแบบใหม่ “ไม่ต้องอบไอน้ํา”
.....
ข่าวดีสําหรับ “เกษตรกรชาวสวนมังคุด” และผู้ประกอบการที่เกี่ยวข้อง กระทรวงเกษตรและสหกรณ์แจ้งว่าเดิมการส่งออกมังคุดไทยไปยังประเทศญี่ปุ่นนั้น
.
ทางการญี่ปุ่นอนุญาตให้นําเข้ามังคุดผลสดจากประเทศไทยแต่ “ต้องผ่านกระบวนการอบไอน้ํา (VHT) “ เพื่อเป็นการกําจัดแมลงวันผลไม้ก่อนการส่งออก
.
ข่าวล่าสุด กรมวิชาการเกษตรได้เสนอมาตรการการส่งออกแบบใหม่ “ไม่ต้องอบไอน้ํา” และฝ่ายไทยได้เห็นชอบต่อร่างเงื่อนไขแล้ว
.
ปัจจุบันอยู่ระหว่างขั้นตอนดําเนินการภายในประเทศของกระทรวงเกษตรฯ ญี่ปุ่น (Ministry of Agriculture, Forestry and Fisheries: MAFF ) เช่น การเปิดรับฟังข้อคิดเห็น (Public Hearing) การแก้ไขกฎระเบียบ ที่เกี่ยวข้อง ก่อนที่จะมีการประกาศใช้เงื่อนไขใหม่อย่างเป็นทางการ
.
คาดสามารถใช้มาตรการใหม่ได้ “ภายในเดือนสิงหาคม 2566” ซึ่งกรมวิชาการเกษตรและสํานักงานที่ปรึกษาการเกษตรต่างประเทศ ประจํากรุงโตเกียว ได้เจรจาเร่งรัดขั้นตอนอย่างใกล้ชิดเพื่อให้ทันกับมังคุดฤดูกาลนี้
.
มาตรการดังกล่าว จะช่วยลดต้นทุนการส่งออก ของผู้ประกอบการ ยืดอายุ (Shelf life) ของผลมังคุดสด สามารถขนส่งทางเรือได้อีกช่องทางหนึ่ง
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวงชนบท ซ่อมบำรุงถนนสาย อบ.4005 จังหวัดอุบลราชธานี 4 กิโลเมตร เสร็จสมบูรณ์
วันจันทร์ที่ 3 กรกฎาคม 2566
กรมทางหลวงชนบท ซ่อมบํารุงถนนสาย อบ.4005 จังหวัดอุบลราชธานี 4 กิโลเมตร เสร็จสมบูรณ์
เพิ่มประสิทธิภาพในการคมนาคมขนส่งระหว่างอําเภอ ประชาชนสัญจรได้อย่างสะดวกปลอดภัยมากยิ่งขึ้น
กรมทางหลวงชนบท (ทช.) กระทรวงคมนาคม โดยสํานักบํารุงทาง ดําเนินโครงการงานบํารุงถนนทางหลวงชนบทสาย อบ.4005 แยก ทล.2050 - บ้านสะพือ อําเภอเมือง จังหวัดอุบลราชธานี ซ่อมบํารุงแก้ไขผิวจราจรและพื้นทาง ด้วยวิธีเสริมผิวทางแบบแอสฟัลท์คอนกรีต ช่วง กม. ที่ 0+000 - 4+400 ระยะทาง 4.400 กิโลเมตร เพื่อเป็นการเพิ่มประสิทธิภาพการคมนาคมระหว่างอําเภอเมือง ตาลสุม และพิบูลมังสาหาร รองรับการเดินทางของประชาชนให้สามารถสัญจรได้อย่างสะดวกรวดเร็วปลอดภัยมากยิ่งขึ้น โดยปัจจุบันโครงการได้ดําเนินการซ่อมบํารุงแล้วเสร็จตามแผนที่กําหนดไว้ ใช้งบประมาณ 32.07 ล้านบาท
รัฐบาลไทย-ข่าวทำเนียบรัฐบาล-ดัชนีความผาสุกเกษตรกร ปี 65 ยืนระดับที่ 80.46 ทุกภาคมีความสุขดี
วันจันทร์ที่ 3 กรกฎาคม 2566
ดัชนีความผาสุกเกษตรกร ปี 65 ยืนระดับที่ 80.46 ทุกภาคมีความสุขดี
.....
สํานักงานเศรษฐกิจการเกษตร (สศก.) กระทรวงเกษตรและสหกรณ์ เผยถึงผลการศึกษาดัชนีความผาสุกของเกษตรกรไทย เพื่อสะท้อนถึงปัจจัยที่มีผลต่อคุณภาพชีวิตของเกษตรกรไทย ผ่านการศึกษาภาพรวมใน 5 ด้าน คือ ด้านเศรษฐกิจ ด้านสุขอนามัย ด้านการศึกษา ด้านสังคม และด้านสิ่งแวดล้อม โดยดัชนีความผาสุกของเกษตรกรระดับประเทศ ปี 65 มีค่าอยู่ที่ระดับ 80.46 เป็นการพัฒนาอยู่ในระดับดีทุกภาค
.
- ดัชนีด้านสุขอนามัย อยู่ที่ระดับ 99.85 เป็นการพัฒนาอยู่ในระดับดีมาก เพิ่มขึ้นจากปี 64 ซึ่งอยู่ที่ระดับ 98.77 ซึ่งจากการแพร่ระบาดของโรคโควิด-19 ในช่วงที่ผ่านมา ทําให้ครัวเรือนเกษตรดูแลเอาใจใส่ในเรื่องสุขภาพมากขึ้น
.
- ดัชนีด้านสังคม อยู่ที่ระดับ 91.06 เป็นการพัฒนาอยู่ในระดับดีมาก โดยพบว่าสมาชิกในครอบครัวมีการดูแลซึ่งกันและกัน และภาครัฐได้ให้ความสําคัญกับคุณภาพชีวิตของผู้สูงอายุ
.
- ดัชนีด้านเศรษฐกิจ อยู่ที่ระดับ 78.26 เป็นการพัฒนาอยู่ในระดับปานกลาง โดยครัวเรือนเกษตรมีรายได้เงินสดจากนอกภาคเกษตรมากกว่ารายได้เงินสดทางการเกษตร 2.7 เท่า
.
- ดัชนีด้านสิ่งแวดล้อม อยู่ที่ระดับ 62.67 อยู่ในระดับต้องปรับปรุง เนื่องจากปี 65 มีพื้นที่ได้รับการฟื้นฟูทรัพยากรดิน 1.76 ล้านไร่ ลดลงจากปี 2564 ซึ่งอยู่ที่ 2.02 ล้านไร่ ขณะที่สัดส่วนพื้นที่ป่าต่อพื้นที่ทั้งหมดของประเทศลดลงเช่นกัน
.
- ดัชนีด้านการศึกษา อยู่ที่ระดับ 50.39 เป็นการพัฒนาอยู่ในระดับต้องเร่งแก้ไข ควรสนับสนุนให้สมาชิกของครัวเรือนเกษตรของประเทศได้รับการศึกษาสูงขึ้น ตลอดจนส่งเสริมให้เกษตรกรได้รับการฝึกอบรมอย่างต่อเนื่อง โดยเฉพาะเรื่องเทคโนโลยีและนวัตกรรมด้านการเกษตร
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดีอีเอส เข้าร่วมหารือเชิงปฏิบัติการเรื่อง Policy Development for High-Level Officials
วันจันทร์ที่ 3 กรกฎาคม 2566
ดีอีเอส เข้าร่วมหารือเชิงปฏิบัติการเรื่อง Policy Development for High-Level Officials
ดีอีเอส เข้าร่วมหารือเชิงปฏิบัติการเรื่อง Policy Development for High-Level Officials
เมื่อวันที่ 24-30 มิถุนายน 2566 นายเอกพงษ์ หริ่มเจริญ ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) เข้าร่วมหารือเชิงปฏิบัติการเรื่อง Policy Development for High-Level Officials และศึกษาดูงานเกี่ยวกับนโยบาย ด้านโทรคมนาคมและ digital ตลอดจนการหารือแนวทางการพัฒนา AI การแก้ไขปัญหา Fake News และ Cyber Security จัดโดย องค์การโทรคมนาคมแห่งเอเชียและแปซิฟิก (APT) ณ กรุงโตเกียว ประเทศญี่ปุ่น
_________________________
รัฐบาลไทย-ข่าวทำเนียบรัฐบาล-รถไฟฟ้า MRT จำหน่ายเที่ยวโดยสาร (Pass) ในราคาเดิม ไปจนถึงกรกฎาคม 2567 เพื่อช่วยบรรเทาภาระค่าครองชีพให้แก่ประชาชน
วันจันทร์ที่ 3 กรกฎาคม 2566
รถไฟฟ้า MRT จําหน่ายเที่ยวโดยสาร (Pass) ในราคาเดิม ไปจนถึงกรกฎาคม 2567 เพื่อช่วยบรรเทาภาระค่าครองชีพให้แก่ประชาชน
....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม และบริษัท ทางด่วนและรถไฟฟ้ากรุงเทพ จํากัด (มหาชน) (BEM) ร่วมส่งเสริมการใช้บริการรถไฟฟ้าและสนับสนุนนโยบายภาครัฐในการลดภาระค่าครองชีพของประชาชน โดยกําหนดให้จําหน่ายเที่ยวโดยสาร (Pass) เพื่อใช้เดินทางในระบบรถไฟฟ้ามหานคร สายฉลองรัชธรรม (MRT สายสีม่วง) และ สายเฉลิมรัชมงคล (MRT สายสีน้ําเงิน) ในราคาจําหน่ายเดิมไปจนถึงวันที่ 31 กรกฎาคม 2567 ทั้งนี้ ผู้โดยสารที่ถือบัตรโดยสาร MRT Plus และ MRT ประเภทบุคคลทั่วไป บัตรโดยสารธุรกิจ และบัตรร่วมธุรกิจ สามารถเลือกเติมเที่ยวโดยสารได้ตามความต้องการ ดังนี้
• PL Adult Pass ใช้เดินทางใน MRT สายสีม่วง สามารถเติมเที่ยวโดยสารได้ที่ห้องออกบัตรโดยสารรถไฟฟ้า MRT สายสีม่วง ทุกสถานี
- ประเภท 15 เที่ยว ราคา 450 บาท เฉลี่ย 30 บาท/เที่ยว
- ประเภท 25 เที่ยว ราคา 700 บาท เฉลี่ย 28 บาท/เที่ยว
- ประเภท 40 เที่ยว ราคา 1,040 บาท เฉลี่ย 26 บาท/เที่ยว
- ประเภท 50 เที่ยว ราคา 1,100 บาท เฉลี่ย 22 บาท/เที่ยว
- ประเภท 60 เที่ยว ราคา 1,200 บาท เฉลี่ย 20 บาท/เที่ยว (**ใช้เดินทางได้นานถึง 60 วัน**)
(จากอัตราค่าโดยสารสูงสุด 42 บาท)
• BL Adult Pass ใช้เดินทางใน MRT สายสีน้ําเงิน สามารถเติมเที่ยวโดยสารได้ที่ห้องออกบัตรโดยสารรถไฟฟ้า MRT สายสีน้ําเงิน ทุกสถานี
- ประเภท 15 เที่ยว ราคา 450 บาท เฉลี่ย 30 บาท/เที่ยว
- ประเภท 25 เที่ยว ราคา 700 บาท เฉลี่ย 28 บาท/เที่ยว
- ประเภท 40 เที่ยว ราคา 1,040 บาท เฉลี่ย 26 บาท/เที่ยว
- ประเภท 50 เที่ยว ราคา 1,250 บาท เฉลี่ย 25 บาท/เที่ยว
(จากอัตราค่าโดยสารสูงสุด 43 บาท)
• ML Adult Pass ใช้เดินทางข้ามสายระหว่าง MRT สายสีม่วงและสายสีน้ําเงิน สามารถเติมเที่ยวโดยสารได้ที่ห้องออกบัตรโดยสารรถไฟฟ้า MRT ทุกสถานี
- ประเภท 15 เที่ยว ราคา 810 บาท เฉลี่ย 54 บาท/เที่ยว
- ประเภท 25 เที่ยว ราคา 1,300 บาท เฉลี่ย 52 บาท/เที่ยว
- ประเภท 40 เที่ยว ราคา 2,000 บาท เฉลี่ย 50 บาท/เที่ยว
- ประเภท 50 เที่ยว ราคา 2,250 บาท เฉลี่ย 45 บาท/เที่ยว
(จากอัตราค่าโดยสารร่วมสูงสุด 71 บาท)
ทั้งนี้ โปรโมชันเที่ยวโดยสารมีกําหนดเริ่มใช้งานภายใน 45 วันนับจากวันที่ซื้อเที่ยวโดยสาร หากพ้นกําหนด จะไม่สามารถใช้เดินทางได้ และสามารถใช้เดินทางได้เป็นระยะเวลา 30 วัน นับจากวันที่ใช้เดินทางครั้งแรก (ยกเว้น PL Adult Pass ประเภท 60 เที่ยว 60 วัน จะสามารถใช้เดินทางได้เป็นระยะเวลา 60 วัน นับจากวันที่ใช้เดินทางครั้งแรก) โดยไม่สามารถเปลี่ยนหรือขอคืนเงินได้ สําหรับบัตรโดยสารนักเรียนนักศึกษายังคงได้รับส่วนลด 10% เด็กและผู้สูงอายุได้รับส่วนลด 50% ทุกเที่ยวเดินทางเช่นเดิม สามารถสอบถามรายละเอียดเพิ่มเติมได้ที่ ศูนย์บริการข้อมูลโทร. 0 2624 5200 และติดตามข้อมูลข่าวสาร รฟม. ได้ที่เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทยหรือ Call Center รฟม. โทร. 0 2716 4044 “รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคต ที่ยั่งยืน”
รัฐบาลไทย-ข่าวทำเนียบรัฐบาล-หนุนใช้ศูนย์ Excellence Training Center พัฒนาทักษะดิจิทัลให้แรงงานไทย ลดปัญหาถูกเลิกจ้าง
วันจันทร์ที่ 3 กรกฎาคม 2566
หนุนใช้ศูนย์ Excellence Training Center พัฒนาทักษะดิจิทัลให้แรงงานไทย ลดปัญหาถูกเลิกจ้าง
.....
กรมพัฒนาฝีมือแรงงาน กระทรวงแรงงาน เร่งส่งเสริมและพัฒนาแรงงานไทยให้มีทักษะความรู้เท่าทันเทคโนโลยีปัจจุบัน เมื่อมีการนําปัญญาประดิษฐ์ หรือ AI เข้ามาใช้มากขึ้น โดยจัดตั้งหน่วยงานเฉพาะทาง หรือศูนย์ Excellence Training Center เพื่อพัฒนาทักษะด้านเทคโนโลยีและดิจิทัลให้กับแรงงานไทย ให้มีความรู้เท่าทันเทคโนโลยีใหม่ ๆ มีความพร้อมในการทํางาน ได้แก่
1. สถาบันพัฒนาบุคลากรในอุตสาหกรรมยานยนต์ และชิ้นส่วนอะไหล่ยานยนต์ (AHRDA)
2. ศูนย์ฝึกอบรมงานเชื่อมมาตรฐานสากล (TCIW)
3. สถาบันพัฒนาบุคลากรสาขาเทคโนโลยีการผลิตอัตโนมัติและหุ่นยนต์ (MARA)
4. สถาบันพัฒนาบุคลากรสาขาเทคโนโลยีอัตโนมัติและเมคคาทรอนิกส์ (AMA)
5. สถาบันพัฒนาทรัพยากรมนุษย์สําหรับอุตสาหกรรมบริการสุขภาพ (Wellness Industry)
6. สถาบันพัฒนาฝีมือแรงงานนานาชาติ
7. สถาบันพัฒนาบุคลากรดิจิทัล (DISDA)
.
ซึ่งทั้ง 7 หน่วยงานนี้ ถือเป็นหน่วยฝึกพัฒนาฝีมือแรงงานในอุตสาหกรรมและบริการแห่งอนาคต ด้วยการนําเทคโนโลยีสมัยใหม่ที่เกี่ยวข้องกับระบบอัตโนมัติ และทักษะดิจิทัล มาเพิ่มพูนทักษะและฝึกฝนทักษะ เพื่อ Upskill และ Reskill ให้กับแรงงานในสถานประกอบกิจการ ผ่านกระบวนการฝึกอบรมทั้งในรูปแบบของ Offline และ Online โดยช่วงปี 63 - 66 ดําเนินการพัฒนาทักษะแรงงานแล้ว 27,463 คน มีงานทําแล้ว 92.90% สะท้อนความสําเร็จในการจ้างงาน และยังสามารถลดปัญหาการเลิกจ้างได้
.
ผู้ที่สนใจเข้ารับการฝึกอบรมเกี่ยวกับด้านเทคโนโลยีและดิจิทัล สามารถติดตามข่าวสารการฝึกอบรมได้ที่เว็บไซต์กรมพัฒนาฝีมือแรงงานwww.dsd.go.thและสอบถามเพิ่มเติมได้ที่ สายด่วนกระทรวงแรงงาน 1506 กด 4
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดี 13 มหาวิทยาลัยของไทยได้รับการจัดอันดับมหาวิทยาลัยที่ดีที่สุดในโลก ประจำปี 2567 (QS World University Rankings 2024)
วันจันทร์ที่ 3 กรกฎาคม 2566
03/07/2566
โฆษกรัฐบาลเผย นายกฯ ยินดี 13 มหาวิทยาลัยของไทยได้รับการจัดอันดับมหาวิทยาลัยที่ดีที่สุดในโลก ประจําปี 2567 (QS World University Rankings 2024)
โฆษกรัฐบาลเผย นายกฯ ยินดี 13 มหาวิทยาลัยของไทยได้รับการจัดอันดับมหาวิทยาลัยที่ดีที่สุดในโลก ประจําปี 2567 (QS World University Rankings 2024) รัฐบาลพร้อมพัฒนาระบบการศึกษา บุคลากร ยกระดับคุณภาพการศึกษาของประเทศ
วันที่ 3 กรกฎาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ได้ทราบว่า 13 มหาวิทยาลัยของไทยได้รับการจัดอันดับมหาวิทยาลัยที่ดีที่สุดในโลก ประจําปี 2567 (QS World University Rankings 2024) จากรายงานการจัดอันดับของ Quacquarelli Symonds (QS) สถาบันชั้นนําระดับโลกด้านการวิเคราะห์สถาบันอุดมศึกษา (https://www.topuniversities.com/university-rankings/world-university-rankings/2024) โดยคัดเลือกสถาบันอุดมศึกษากว่า 1,500 แห่ง จาก 104 ประเทศทั่วโลก มาวิเคราะห์และจัดอันดับตาม 9 เกณฑ์ที่กําหนด สะท้อนพัฒนาการทางการศึกษาไทย ยกระดับคุณภาพการศึกษาของประเทศสู่ระดับสากล
โฆษกประจําสํานักนายกรัฐมนตรีกล่าวว่า รายงานการจัดอันดับดังกล่าวเป็นการรายงานต่อเนื่องเป็นประจําทุกปี ซึ่งปี 2566 นี้จัดขึ้นเป็นครั้งที่ 20 โดยกําหนดเกณฑ์การให้คะแนนทั้งหมด 9 เกณฑ์ ได้แก่ 1. ความมีชื่อเสียงทางด้านวิชาการ (Academic Reputation) 2. ทัศนคติของผู้จ้างงานต่อบัณฑิต (Employer Reputation) 3. สัดส่วนจํานวนอาจารย์ต่อนักศึกษา (Faculty Student Ratio) 4. การอ้างอิงผลงานทางวิชาการ (Citations per Faculty) 5. สัดส่วนจํานวนอาจารย์ชาวต่างชาติ (International Faculty Ratio) 6. สัดส่วนจํานวนนักศึกษาชาวต่างชาติ (International Student Ratio) 7. เครือข่ายด้านการวิจัยระหว่างประเทศ (International Research Network) 8. ผลลัพธ์ด้านการจ้างงานบัณฑิต (Employment Outcomes) และ 9. การสนับสนุนความยั่งยืน (Sustainability) รวมทั้งวิเคราะห์เอกสาร งานวิจัยทางวิชาการ และรวบรวมความคิดเห็นของผู้เชี่ยวชาญจากคณาจารย์และนายจ้าง
โดยมหาวิทยาลัยของไทยได้รับการคัดเลือกทั้งหมด 13 แห่ง ได้แก่ จุฬาลงกรณ์มหาวิทยาลัย มหาวิทยาลัยมหิดล มหาวิทยาลัยเชียงใหม่ มหาวิทยาลัยธรรมศาสตร์ มหาวิทยาลัยเกษตรศาสตร์ มหาวิทยาลัยสงขลานครินทร์ มหาวิทยาลัยขอนแก่น มหาวิทยาลัยเทคโนโลยีพระจอมเกล้าธนบุรี มหาวิทยาลัยเทคโนโลยีพระจอมเกล้าพระนครเหนือ สถาบันเทคโนโลยีพระจอมเกล้าเจ้าคุณทหารลาดกระบัง มหาวิทยาลัยนเรศวร มหาวิทยาลัยศิลปากร และมหาวิทยาลัยเทคโนโลยีสุรนารี
“นายกรัฐมนตรียินดีกับชื่อเสียง และพัฒนาการของสถาบันอุดมศึกษาไทยที่มีอย่างต่อเนื่อง สามารถส่งเสริม และพัฒนาบุคลากร และผลงานทางวิชาการต่าง ๆ ให้มีมาตรฐาน ได้รับการยอมรับในระดับสากล โดยรัฐบาลพร้อมที่จะสนับสนุนการศึกษาไทยให้ครอบคลุมทุกมิติ สร้างระบบการศึกษาที่มีความยืดหยุ่น สอดรับกับความต้องการของผู้เรียน รวมทั้งต้องเท่าทันกับบริบททั่วโลกที่เปลี่ยนแปลงอย่างรวดเร็ว เพื่อการสร้างบุคลากรในฐานะทรัพยากรมนุษย์ที่จะเติบโตเป็นอนาคตของประเทศชาติต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-กรมสรรพากรส่งเสริมภาครัฐและภาคเอกชน ร่วมขับเคลื่อน Digital Tax Ecosystem ประเทศไทย สู่ระบบดิจิทัล 100%
วันจันทร์ที่ 3 กรกฎาคม 2566
03/07/2566
กรมสรรพากรส่งเสริมภาครัฐและภาคเอกชน ร่วมขับเคลื่อน Digital Tax Ecosystem ประเทศไทย สู่ระบบดิจิทัล 100%
กรมสรรพากรจัดสัมมนา “ทิศทางการขับเคลื่อน Digital Tax Ecosystem ของประเทศไทย” เผยแพร่แนวทางระบบบริการอิเล็กทรอนิกส์ของกรมสรรพากรและเตรียมพร้อมเข้าสู่ระบบภาษีอากรเป็นดิจิทัลเต็มรูปแบบภายในปี 2571 ณ สถาบันพัฒนาการจัดเก็บภาษีอากร กรมสรรพากร จ.นนทบุรี
วันนี้ (30 มิถุนายน 2566) กรมสรรพากรจัดสัมมนา เรื่อง “ทิศทางการขับเคลื่อน Digital Tax Ecosystem ของประเทศไทย” เพื่อเผยแพร่แนวทางของระบบบริการอิเล็กทรอนิกส์ของกรมสรรพากรและเตรียมพร้อมเข้าสู่ระบบภาษีอากรที่เป็นดิจิทัลอย่างเต็มรูปแบบภายในปี 2571 โดยมีนายลวรณ แสงสนิท อธิบดีกรมสรรพากร เป็นประธานในงานสัมมนา พร้อมด้วยคณะผู้บริหารของกรมสรรพากร และผู้บริหารจากหน่วยงานภาครัฐและเอกชนกว่า 70 หน่วยงาน เข้าร่วมการสัมมนาในครั้งนี้ ณ สถาบันพัฒนาการจัดเก็บภาษีอากร กรมสรรพากร จังหวัดนนทบุรี
นายลวรณ แสงสนิท อธิบดีกรมสรรพากร เปิดเผยว่า “ที่ผ่านมากรมสรรพากรได้ขับเคลื่อนระบบภาษีอากรอิเล็กทรอนิกส์มาได้ระยะหนึ่ง และวันนี้ เป็นอีกวันหนึ่งที่เป็นก้าวสําคัญของการพัฒนาระบบภาษีอากรอิเล็กทรอนิกส์ เพื่ออํานวยความสะดวกในการดําเนินการจัดการด้านภาษีอากรของผู้ประกอบการ กรมสรรพากรจึงได้พัฒนา Digital Tax Ecosystem ใหม่ในการดําเนินการทางด้านภาษีอากร โดยได้นํา “ผู้ให้บริการตัวแทน” (Service Provider) เข้ามามีบทบาทสําคัญในการต่อยอดการจัดการด้านภาษีอากรผ่านระบบอิเล็กทรอนิกส์อย่างไร้รอยต่อ ซึ่งจะนําไปสู่การเปลี่ยนผ่านการทําธุรกรรมด้านภาษีอากรแบบดิจิทัลอย่างสมบูรณ์แบบภายในปี 2571”
อธิบดีกรมสรรพากร กล่าวเพิ่มเติมว่า “ต่อไปในอนาคต Service Provider จะเป็นตัวกลางสําคัญในการเชื่อมต่อระหว่างผู้ประกอบการและกรมสรรพากร ซึ่ง Service Provider จะเป็นตัวช่วยในการลดความยุ่งยาก ความซับซ้อน และอุปสรรคในทางภาษีอากร ให้ผู้ประกอบการสามารถดําเนินการทางภาษีได้อย่างมีประสิทธิภาพมากยิ่งขึ้นตั้งแต่ต้นน้ํา สู่ปลายน้ําของกระบวนการทางภาษีอากร โดยในปัจจุบัน กรมสรรพากรได้สร้างแรงจูงใจในการเข้าสู่ระบบอิเล็กทรอนิกส์ด้วยการสร้าง Digital Tax Ecosystem ที่เอื้อประโยชน์ต่อการประกอบธุรกิจของผู้ประกอบการ เช่น การไม่ต้องจัดเก็บเอกสารในรูปแบบของกระดาษและการคืนภาษีที่รวดเร็ว เป็นต้น นอกจากนี้ กรมสรรพากรยังได้มีการให้สิทธิประโยชน์ทางภาษีด้วยการให้หักค่าใช้จ่าย 2 เท่าสําหรับการลงทุนในระบบอิเล็กทรอนิกส์และสําหรับค่าบริการที่จ่ายให้แก่ Service Provider ด้วย
ทั้งนี้ กรมสรรพากรพร้อมรับฟังความคิดเห็น คําแนะนํา และพร้อมที่จะสร้างความร่วมมือกับทุกภาคส่วนที่เกี่ยวข้อง เพื่อพัฒนากระบวนการด้านภาษีอากรให้มีประสิทธิภาพ สร้างสรรค์นวัตกรรม ซึ่งจะทําให้การจัดการด้านภาษีอากรเป็นเรื่องง่ายและสอดคล้องกับการประกอบธุรกิจของผู้ประกอบการมากที่สุด”
รัฐบาลไทย-ข่าวทำเนียบรัฐบาล-กรมทางหลวงชนบท สร้างสะพานข้ามทางรถไฟจุดตัดทางรถไฟกับถนนสาย ชบ.3022 แยก ทล.315 - บ้านเก่า อำเภอพานทอง จังหวัดชลบุรี เสร็จสมบูรณ์
วันจันทร์ที่ 3 กรกฎาคม 2566
กรมทางหลวงชนบท สร้างสะพานข้ามทางรถไฟจุดตัดทางรถไฟกับถนนสาย ชบ.3022 แยก ทล.315 - บ้านเก่า อําเภอพานทอง จังหวัดชลบุรี เสร็จสมบูรณ์
ป้องกันการเกิดอุบัติเหตุ เพิ่มคุณภาพชีวิต ที่ดีให้กับประชาชน และส่งเสริมระบบการขนส่งในพื้นที่ภาคตะวันออกให้มีประสิทธิภาพมา
กรมทางหลวงชนบท (ทช.) กระทรวงคมนาคม ดําเนินการก่อสร้างสะพานข้ามทางรถไฟจุดตัดทางรถไฟกับถนนสาย ชบ.3022 แยก ทล.315 - บ้านเก่า อําเภอพานทอง จังหวัดชลบุรี เสร็จสมบูรณ์
ปัจจุบันถนนในความรับผิดชอบของ ทช. มีจุดตัดผ่านทางรถไฟ 153 แห่ง สําหรับโครงการก่อสร้างสะพานข้ามทางรถไฟจุดตัดทางรถไฟกับถนนสาย ชบ.3022 แยก ทล.315 - บ้านเก่า อําเภอพานทอง จังหวัดชลบุรี เป็นหนึ่งในโครงการที่อยู่บนถนนที่มีจุดตัดผ่านทางรถไฟ ในอดีตบริเวณดังกล่าวมีอุบัติเหตุเกิดขึ้นบ่อยครั้ง เนื่องจากเป็นเส้นทางขนส่งสินค้าจากท่าเรือแหลมฉบังเพื่อลําเลียงเข้าสู่กรุงเทพฯ มีปริมาณจราจร 18,521 คัน/วัน และมีขบวนรถไฟผ่านมากกว่า 84 ขบวน/วัน
ทช. จึงได้ดําเนินการปรับปรุงจุดตัดผ่านทางรถไฟดังกล่าวให้สอดคล้องกับมาตรการความปลอดภัยของการรถไฟแห่งประเทศไทย ที่กําหนดให้บริเวณจุดตัดผ่านทางรถไฟที่มีค่าคูณควบจราจร (Traffic Moment หรือ T.M.) มากกว่า 100,000 ให้ก่อสร้างทางผ่านเป็นทางต่างระดับในรูปแบบของสะพานหรืออุโมงค์ เป็นการสนับสนุนนโยบายของกระทรวงคมนาคมในการรองรับโครงการพัฒนาระบบขนส่งระบบราง (โครงการรถไฟทางคู่) และช่วยแก้ปัญหาการเกิดอุบัติเหตุบริเวณจุดตัดทางรถไฟกับถนนได้อย่างสมบูรณ์ ประชาชนสามารถเดินทางได้อย่างสะดวกปลอดภัยมากยิ่งขึ้น เป็นการเพิ่มคุณภาพชีวิตที่ดีให้กับประชาชน พร้อมทั้งนําความเจริญไปสู่พื้นที่ ช่วยส่งเสริมเศรษฐกิจบริเวณย่านดังกล่าวได้อีกด้วย
โครงการมีจุดเริ่มต้นโครงการ กม. ที่ 0+722 บริเวณตําบลบ้านหนองตําลึง แยก ทล.315 ไปตามถนนสาย ชบ.3022 สิ้นสุดโครงการประมาณ กม. ที่ 1+728 โดยก่อสร้างเป็นสะพานข้ามทางรถไฟขนาด 2 ช่องจราจร มีความกว้างพื้นสะพานรวมไหล่ทาง 9 เมตร ความยาวสะพาน 360 เมตร โครงสร้างพื้นสะพานเป็นคานคอนกรีตอัดแรงรูปกล่องแบบชิ้นส่วนสําเร็จรูป พร้อมก่อสร้างถนนต่อเชื่อมสะพานเป็นถนนผิวทางคอนกรีตเสริมเหล็ก ทางเท้า ก่อสร้างทางกลับรถใต้สะพาน ระบบไฟฟ้าแสงสว่าง ระบบระบายน้ํา งานเครื่องหมายจราจร และสะพานลอยคนเดินข้าม ปัจจุบันเปิดให้ประชาชนสัญจรเรียบร้อยแล้ว ใช้งบประมาณ 189.230 ล้านบาท
รัฐบาลไทย-ข่าวทำเนียบรัฐบาล-​กระทรวงยุติธรรม โดยกรมคุ้มครองสิทธิและเสรีภาพ เปิดหลักสูตรนักบริหารด้านสิทธิมนุษยชนระดับต้น(บสต.) รุ่นที่ ๑ มุ่งพัฒนาความร่วมมือระหว่างเจ้าหน้าที่รัฐ รัฐวิสาหกิจ เอกชน และภาคประชา
วันจันทร์ที่ 3 กรกฎาคม 2566
03/07/2566
​กระทรวงยุติธรรม โดยกรมคุ้มครองสิทธิและเสรีภาพ เปิดหลักสูตรนักบริหารด้านสิทธิมนุษยชนระดับต้น(บสต.) รุ่นที่ ๑ มุ่งพัฒนาความร่วมมือระหว่างเจ้าหน้าที่รัฐ รัฐวิสาหกิจ เอกชน และภาคประชา
​กระทรวงยุติธรรม โดยกรมคุ้มครองสิทธิและเสรีภาพ เปิดหลักสูตรนักบริหารด้านสิทธิมนุษยชนระดับต้น(บสต.) รุ่นที่ ๑ มุ่งพัฒนาความร่วมมือระหว่างเจ้าหน้าที่รัฐ รัฐวิสาหกิจ เอกชน และภาคประชาสังคม
ในวันจันทร์ที่ ๓ กรกฎาคม ๒๕๖๖ เวลา ๐๙.๐๐ น. ณ ห้องวีนัส ชั้น ๓ โรงแรมมิราเคิล แกรนด์ คอนเวนชัน กรุงเทพฯ นายวัลลภ นาคบัว รองปลัดกระทรวงยุติธรรม เป็นประธานในพิธีเปิดการฝึกอบรมและการปฐมนิเทศหลักสูตรนักบริหารด้านสิทธิมนุษยชนระดับต้น (บสต.) รุ่นที่ ๑ โดยมี นายเรืองศักดิ์ สุวารี อธิบดีกรมคุ้มครองสิทธิและเสรีภาพ กล่าวรายงานพร้อมบรรยายพิเศษ หัวข้อ บทบาทภารกิจกรมคุ้มครองสิทธิและเสรีภาพ และมี นายณัฐพล ด่านจิตร์ตรง ผู้อํานวยการกองส่งเสริมสิทธิและเสรีภาพ กล่าวชี้แจงวัตถุประสงค์การจัดอบรม และผู้บริหาร ข้าราชการ เข้าร่วมฯ
อธิบดีกรมคุ้มครองสิทธิและเสรีภาพ กล่าวว่า การฝึกอบรมและการปฐมนิเทศหลักสูตรนักบริหารด้านสิทธิมนุษยชนระดับต้น (บสต.) รุ่นที่ ๑ มีวัตถุประสงค์เพื่อสร้างและพัฒนาความร่วมมือระหว่างเจ้าหน้าที่รัฐ รัฐวิสาหกิจ เอกชน และภาคประชาสังคม และมีการศึกษาดูงานทั้งในและต่างประเทศ เพื่อสร้างเสริมประสบการณ์การแลกเปลี่ยนเรียนรู้ทั้งภายในและภายนอกห้องเรียน ให้เกิดความรู้ทักษะและเครือข่ายผู้บริหารด้านสิทธิมนุษยชน เพื่อนําไปปรับใช้ในการทํางานให้เกิดประโยชน์ต่อหน่วยงาน ชุมชน สังคมและประเทศชาติ
รองปลัดกระทรวงยุติธรรมกล่าวว่า สิทธิมนุษยชนอยู่ภายใต้กฎหมาย สิทธิมนุษยชนเป็นเรื่องของทุกคน การพัฒนาองค์ความรู้ด้านสิทธิมนุษยชนมีความจําเป็นต้องเรียนรู้ร่วมกัน ร่วมคิด ร่วมแลกเปลี่ยนประสบการณ์ เพื่อต่อยอดองค์ความรู้ให้เข้าใจตรงกัน และประสานความร่วมมือในการปฏิบัติงานด้านสิทธิมนุษยชนอย่างจริงจังและต่อเนื่อง เพื่อให้เกิดการเคารพสิทธิมนุษยชนในสังคมไทยได้อย่างกว้างขวาง เป็นรูปธรรม โดยการลดการละเมิดสิทธิมนุษยชนอย่างต่อเนื่อง สร้างวัฒนธรรมการเคารพสิทธิมนุษยชนให้เกิดขึ้นในสังคมไทยได้อย่างเป็นรูปธรรมและยั่งยืน กรมคุ้มครองสิทธิและเสรีภาพ โดยสถาบันพัฒนาสิทธิมนุษยชน ซึ่งเป็นหน่วยงานกลางในการขับเคลื่อนสร้างองค์ความรู้ด้านสิทธิมนุษยชน จึงจัดให้มีการอบรมหลักสูตรนักบริหารด้านสิทธิมนุษยชนในระดับสูง เพื่อให้เกิดการผลักดันกระบวนการเรียนรู้กับทุกภาคส่วน เกิดการประสานงานอย่างมีประสิทธิภาพ อันจะส่งผลให้ชุมชนและสังคมเกิดความสงบสุขได้อย่างยั่งยืน และหวังเป็นอย่างยิ่งว่าการฝึกอบรมครั้งนี้ จะทําให้ท่านทั้งหลายเป็นเครือข่ายในการปฏิบัติงานในด้านสิทธิมนุษยชน และสามารถสร้างองค์กรต้นแบบด้านสิทธิมนุษยชนเป็นรูปธรรมได้อย่างมีประสิทธิภาพต่อไป
รัฐบาลไทย-ข่าวทำเนียบรัฐบาล-แนวทางปฏิบัติสำหรับกำลังพล สป. และครอบครัวที่มีอาการสงสัยติดเชื้อโควิด-19
วันจันทร์ที่ 3 กรกฎาคม 2566
แนวทางปฏิบัติสําหรับกําลังพล สป. และครอบครัวที่มีอาการสงสัยติดเชื้อโควิด-19
...
รัฐบาลไทย-ข่าวทำเนียบรัฐบาล-“กุ้งก้ามกรามบางแพ” สินค้า GI ลำดับที่ 5 ของ จ.ราชบุรี สร้างรายได้ปีละ 2.6 พันล้าน
วันจันทร์ที่ 3 กรกฎาคม 2566
“กุ้งก้ามกรามบางแพ” สินค้า GI ลําดับที่ 5 ของ จ.ราชบุรี สร้างรายได้ปีละ 2.6 พันล้าน
.....
กรมทรัพย์สินทางปัญญา ขึ้นทะเบียน “กุ้งก้ามกรามบางแพ” เป็นสินค้าสิ่งบ่งชี้ทางภูมิศาสตร์ หรือ GI ลําดับที่ 5 ของ จ.ราชบุรี เนื่องจากเลี้ยงกันมากใน อ.บางแพ อ.ดําเนินสะดวก และอ.โพธาราม จ.ราชบุรี มีลักษณะพิเศษคือ มีเปลือกสีน้ําเงินมันเงา ก้ามสีน้ําเงินหรือสีครามปนสีทอง เนื้อแน่นเต็มเปลือก เมื่อสุกจะมีรสชาติหวาน มีมันมาก และไม่มีกลิ่นคาว
.
กุ้งก้ามกรามบางแพ เลี้ยงในพื้นที่ราบลุ่ม ดินเหนียวสีเทาเข้มถึงสีดําที่มีเนื้อละเอียด เกิดจากการทับถมของตะกอนน้ําจืด น้ําทะเล และน้ํากร่อย ทําให้อุดมสมบูรณ์ไปด้วยแร่ธาตุและจุลินทรีย์ เหมาะแก่การเลี้ยงกุ้ง
.
ปัจจุบัน มีเกษตรกรเพาะเลี้ยงกุ้งก้ามกรามบางแพ กว่า 1,122 ราย สร้างรายได้เฉลี่ยกว่า 2,569 ล้านบาทต่อปี ทั้งนี้ สินค้า GI ของจ.ราชบุรี ที่ขึ้นทะเบียนก่อนหน้านี้ 4 รายการ ได้แก่ มะพร้าวน้ําหอมราชบุรี สับปะรดบ้านคา โอ่งมังกรราชบุรี และไชโป้วโพธาราม
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองปลัดเกษตรฯ เร่งวางกรอบโครงการเพื่อขับเคลื่อนยุทธศาสตร์ชาติ ประจำปีงบประมาณ พ.ศ. 2568 ของสำนักงานปลัดกระทรวงเกษตรและสหกรณ์
วันจันทร์ที่ 3 กรกฎาคม 2566
รองปลัดเกษตรฯ เร่งวางกรอบโครงการเพื่อขับเคลื่อนยุทธศาสตร์ชาติ ประจําปีงบประมาณ พ.ศ. 2568 ของสํานักงานปลัดกระทรวงเกษตรและสหกรณ์
รองปลัดเกษตรฯ เร่งวางกรอบโครงการเพื่อขับเคลื่อนยุทธศาสตร์ชาติ ประจําปีงบประมาณ พ.ศ. 2568 ของสํานักงานปลัดกระทรวงเกษตรและสหกรณ์
รองปลัดเกษตรฯ เร่งวางกรอบโครงการเพื่อขับเคลื่อนยุทธศาสตร์ชาติ ประจําปีงบประมาณ พ.ศ. 2568 ของสํานักงานปลัดกระทรวงเกษตรและสหกรณ์
นายพีรพันธ์ คอทอง รองปลัดกระทรวงเกษตรและสหกรณ์ เป็นประธานการประชุมหารือการจัดทําโครงการ
เพื่อขับเคลื่อนการบรรลุเป้าหมายตามยุทธศาสตร์ชาติ ประจําปีงบประมาณ พ.ศ. 2568 ของสํานักงานปลัดกระทรวงเกษตรและสหกรณ์ ณ ห้องประชุมกระทรวงเกษตรและสหกรณ์ โดยที่ประชุมได้มีการพิจารณาร่างข้อเสนอโครงการดังกล่าว และให้ความสําคัญในการจัดทําโครงการ ภายใต้แผนแม่บทที่เกี่ยวข้องกับการเกษตรเป็นหลัก เน้นวางโครงการแบบบูรณาการมากขึ้น และมุ่งหวังให้เกิดการผลักดันการส่งออกสินค้าเกษตรไปต่างประเทศ และมีมติเห็นชอบร่างข้อเสนอ 5 โครงการสําคัญ ได้แก่
1) โครงการตําบล มั่นคง มั่งคั่ง ยั่งยืนในจังหวัดชายแดนใต้
2) โครงการพัฒนาระบบเกษตรกรรมยั่งยืนรองรับการเปลี่ยนแปลงสภาพภูมิอากาศ
3) โครงการขับเคลื่อนการเกษตรสู่การผลิตสินค้ามูลค่าสูงตามแนวทาง BCG Model
4) โครงการผลักดันการค้าสินค้าเกษตรและอาหารในตลาดต่างประเทศ
5) โครงการนําแนวทางพระราชดําริมาต่อยอดขยายผลเพื่อแก้ไขด้านการเกษตร
ทั้งนี้ ทั้ง 5 โครงการ จะนําเสนอเข้าที่ประชุมเชิงปฏิบัติการการจัดทําโครงการเพื่อขับเคลื่อนการบรรลุเป้าหมายตามยุทธศาสตร์ชาติ ประจําปีงบประมาณ พ.ศ. 2568 ในวันที่ 6 กรกฎาคม 2566 ต่อไป
รัฐบาลไทย-ข่าวทำเนียบรัฐบาล-คลังไทยยังแข็งแกร่ง! 8 เดือนแรกปีงบ 66 เก็บรายได้สูงกว่าประมาณการ 1.22 แสนล้านบาท
วันจันทร์ที่ 3 กรกฎาคม 2566
คลังไทยยังแข็งแกร่ง! 8 เดือนแรกปีงบ 66 เก็บรายได้สูงกว่าประมาณการ 1.22 แสนล้านบาท
.....
กระทรวงการคลังเผยผลการจัดเก็บรายได้รัฐบาลสุทธิในช่วง 8 เดือนแรกของปีงบ 66 (ต.ค. 65 – พ.ค. 66) จัดเก็บรายได้สุทธิได้ถึง 1,643,075 ล้านบาท “สูงกว่าประมาณการ” ตามเอกสารงบประมาณ 122,378 ล้านบาท หรือร้อยละ 8.0 และสูงกว่าช่วงเดียวกันของปีก่อนร้อยละ 4.9
.
หน่วยงานที่จัดเก็บได้สูงกว่าประมาณการ เช่น
.
• กรมสรรพากร โดยเฉพาะการจัดเก็บภาษีเงินได้นิติบุคคล ภาษีมูลค่าเพิ่ม และภาษีเงินได้บุคคลธรรมดา
• ส่วนราชการอื่น เนื่องจากมีรายได้พิเศษ :
> การนําส่งทุนหรือผลกําไรส่วนเกินของทุนหมุนเวียนเป็นรายได้แผ่นดิน
> รายได้จากสัมปทานโทรศัพท์เคลื่อนที่
> เงินส่วนเกินจากการจําหน่ายพันธบัตรกู้เงินเพื่อชดเชยการขาดดุล
> เงินเหลือจ่ายปีเก่าส่งคืนของบรรษัทประกันสินเชื่ออุตสาหกรรมขนาดย่อม
> รายได้จากใบอนุญาตคลื่นความถี่วิทยุระบบ FM
• กรมศุลกากร มูลค่าการนําเข้าขยายตัวได้ดีประกอบกับ “การชําระอากรขาเข้าย้อนหลัง” ตามคําพิพากษาคดี
• รัฐวิสาหกิจ มีการนําส่งรายได้ที่เหลื่อมมาจากปีงบประมาณก่อนหน้า
.
นอกจากนี้ รายงาน “ฐานะการคลัง” ตามระบบกระแสเงินสดช่วง 8 เดือนแรกของปีงบ 66 (ต.ค. 65 – พ.ค. 66) เป็นดังนี้
• มีรายได้นําส่งคลัง จํานวน 1,569,515 ล้านบาท
• การเบิกจ่ายเงินงบประมาณทั้งสิ้นจํานวน 2,221,328 ล้านบาท
• รัฐบาลได้กู้เงินเพื่อชดเชยการขาดดุลจํานวน 384,243 ล้านบาท
• ส่งผลให้เงินคงคลัง ณ เดือน พ.ค. 66 มีจํานวน 256,857 ล้านบาท
.
จากรายงานดังกล่าว แสดงให้เห็นว่าเศรษฐกิจไทยฟื้นตัวต่อเนื่อง และมีสัญญาณเป็นไปในทิศทางบวก สถานะการเงินการคลังของไทยแข็งแกร่ง และมีเสถียรภาพ
.
อ่านเพิ่มเติม คลิกhttps://www.thaigov.go.th/news/contents/details/69702
-------------------
รัฐบาลไทย-ข่าวทำเนียบรัฐบาล-ธ.ก.ส. เปิดตัวเงินฝากออมทรัพย์ทวีโชค Step Up 3 ปี รับดอกเบี้ยสูงสุด 3% ต่อปี
วันจันทร์ที่ 3 กรกฎาคม 2566
03/07/2566
ธ.ก.ส. เปิดตัวเงินฝากออมทรัพย์ทวีโชค Step Up 3 ปี รับดอกเบี้ยสูงสุด 3% ต่อปี
ธ.ก.ส. เปิดโครงการ “เงินฝากออมทรัพย์ทวีโชค Step Up 3 ปี” ระยะเวลา 3 ปี รับดอกเบี้ยแบบขั้นบันได สูงสุด 3% ต่อปี เฉลี่ยสูงสุด 1.85% ต่อปี ฝากขั้นต่ํา 100,000 บาท วงเงินรับฝากสูงสุด 10 ล้านบาท เริ่มเปิดรับฝาก 3 – 31 กรกฎาคม 2566
นายไพศาล หงษ์ทอง ผู้ช่วยผู้จัดการและโฆษกธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. เปิดรับฝากเงินฝากออมทรัพย์พิเศษ “เงินฝากออมทรัพย์ทวีโชค Step Up 3 ปี” สําหรับลูกค้าที่มีบัญชีเงินฝากออมทรัพย์ทวีโชคหรือเงินฝากสมุดเล่มแดงกับ ธ.ก.ส. ในปัจจุบัน ระยะเวลารับฝาก 3 ปี (3 กรกฎาคม 2566 – 2 กรกฎาคม 2569) พร้อมรับดอกเบี้ยแบบขั้นบันไดตามระดับเงินฝาก สูงสุดร้อยละ 3 ต่อปี เฉลี่ยสูงสุดร้อยละ 1.85 ต่อปี กําหนดฝากเงินขั้นต่ําครั้งละ 100,000 บาท จํากัดวงเงินรับฝากสูงสุดไม่เกิน 10,000,000 บาทต่อบัญชี ต่อราย แบ่งอัตราดอกเบี้ยแบบขั้นบันไดตามระดับเงินฝาก ได้แก่ ระดับเงินฝาก 100,000 – 500,000 บาท รับอัตราดอกเบี้ยในปีที่ 1 ร้อยละ 1.00 ปีที่ 2 ร้อยละ 1.25 และปีที่ 3 ร้อยละ 3 เฉลี่ยทั้งโครงการร้อยละ 1.75 ระดับเงินฝาก 500,000.01 – 1,000,000 บาท รับอัตราดอกเบี้ยในปีที่ 1 ร้อยละ 1.10 ปีที่ 2 ร้อยละ 1.30 และปีที่ 3 ร้อยละ 3.00 เฉลี่ยทั้งโครงการร้อยละ 1.80 และระดับเงินฝาก1,000,000.01 – 10,000,000 บาท รับอัตราดอกเบี้ยในปีที่ 1 ร้อยละ 1.15 ปีที่ 2 ร้อยละ 1.40 และปีที่ 3 ร้อยละ 3.00 เฉลี่ยทั้งโครงการร้อยละ 1.85 โดยธนาคารจะจ่ายดอกเบี้ยปีละ 2 ครั้ง ในเดือนมีนาคมและเดือนกันยายนของทุกปี โดยโอนเข้าบัญชีเงินฝากออมทรัพย์ทวีโชค (คู่โอน) โดยตรง ทั้งนี้ ลูกค้าสามารถถอนต้นเงินได้ไม่จํากัดจํานวนเงินและจํานวนครั้ง โดยธนาคารไม่เรียกเก็บค่าธรรมเนียมการถอนเงินและสามารถทําธุรกรรมได้ที่สาขาเจ้าของบัญชีเท่านั้น เงื่อนไขอื่น ๆ เป็นไปตามที่ธนาคารกําหนด
สําหรับลูกค้าที่สนใจสามารถติดต่อสาขา เพื่อแสดงความประสงค์เข้าร่วมโครงการฯ ได้ตั้งแต่วันที่ 3 – 31 กรกฎาคม 2566 หรือจนกว่าธนาคารจะปิดรับฝาก และสอบถามรายละเอียดเพิ่มเติมได้ที่ ธ.ก.ส. ทุกสาขาทั่วประเทศ หรือศูนย์บริการลูกค้า 1593 ในวันและเวลาทําการ และ Call center 02 555 0555 ตลอด 24 ชั่วโมง
รัฐบาลไทย-ข่าวทำเนียบรัฐบาล-​ก.แรงงาน ติวเข้มเจ้าหน้าที่ป้องกันและปราบปรามการค้ามนุษย์ หวังไทยขยับเทียร์ 1
วันจันทร์ที่ 3 กรกฎาคม 2566
03/07/2566
​ก.แรงงาน ติวเข้มเจ้าหน้าที่ป้องกันและปราบปรามการค้ามนุษย์ หวังไทยขยับเทียร์ 1
​ก.แรงงาน ติวเข้มเจ้าหน้าที่ป้องกันและปราบปรามการค้ามนุษย์ หวังไทยขยับเทียร์ 1
วันที่ 3 กรกฎาคม 2566 เวลา 09.30 น. นายบุญชอบ สุทธมนัสวงษ์ ปลัดกระทรวงแรงงาน มอบหมายให้ นายวรรณรัตน์ ศรีสุขใส รองปลัดกระทรวงแรงงานและโฆษกกระทรวงแรงงาน เป็นประธานพิธีกล่าวเปิดโครงการฝึกอบรมหลักสูตรการฝึกอบรมเพื่อแต่งตั้งเป็นพนักงานเจ้าหน้าที่ตามกฎหมายว่าด้วยการป้องกันและปราบปรามการค้ามนุษย์ (ฉบับปี พ.ศ.2565) รุ่นที่ 6 (พนักงานเจ้าหน้าที่รุ่นที่ 65) ซึ่งฝึกอบรมระหว่างวันที่ 3 - 8 กรกฎาคม 2566 โดยมี นางสาวโสภณา บุญ-หลง ผู้อํานวยการสํานักงานเลขานุการศูนย์บัญชาการป้องกันการค้ามนุษย์ด้านแรงงาน กล่าวรายงานวัตถุประสงค์การฝึกอบรม ณ ห้องแกรนด์พาโนรามา ชั้น 14 โรงแรม ดิเอมเมอรัลด์ ถนนรัชดาภิเษก เขตดินแดง กรุงเทพมหานคร
นายวรรณรัตน์ กล่าวว่า กระทรวงแรงงานเป็นหน่วยงานสําคัญและเป็นหน่วยงานหลักในการต่อต้านการค้ามนุษย์ ภายใต้ยุทธศาสตร์ 20 ปี ด้านความมั่นคง โดยรับผิดชอบเป็นเจ้าภาพหลักในการป้องกันการค้ามนุษย์ของประเทศไทย ซึ่งเป็นนโยบายสําคัญของรัฐบาลที่ได้กําหนดเป็นวาระแห่งชาติ ในการยกระดับมาตรฐานการคุ้มครองดูแลและป้องกันไม่ให้แรงงานไทยและแรงงานต่างด้าวตกเป็นผู้เสียหายจากการค้ามนุษย์ ในปีงบประมาณ พ.ศ. 2566 นายสุชาติ ชมกลิ่น รัฐมนตรีว่าการกระทรวงแรงงาน ได้กําหนดนโยบายกระทรวงแรงงาน “MOL พลิกโฉมตลาดแรงงานไทย” ได้กําหนดให้ “เร่งรัดการแก้ไขปัญหาแรงงานต่างด้าวและป้องกันการค้ามนุษย์ เพื่อมุ่งสู่การเป็น Tier 1” และได้มอบหมายให้หน่วยงานสังกัดกระทรวงแรงงานทั้งส่วนกลางและส่วนภูมิภาคนํามาตรฐานการปฏิบัติงาน (SOP) ในการคัดกรองผู้เสียหายจากการค้ามนุษย์ด้านแรงงานและการบังคับใช้แรงงาน และการนําแผนปฏิบัติการว่าด้วยกลไกการส่งต่อระดับชาติฯ (NRM) นําไปใช้เป็นแนวทางในการปฏิบัติงานด้านการป้องกันและแก้ไขปัญหาการบังคับใช้แรงงานหรือบริการและการค้ามนุษย์ด้านแรงงาน ซึ่งการปฏิบัติงานดังกล่าว มีความจําเป็นที่จะต้องมีการเพิ่มศักยภาพด้านการป้องกันและปราบปรามการค้ามนุษย์ให้แก่เจ้าหน้าที่กระทรวงแรงงาน และหน่วยงานที่เกี่ยวข้องในทีมสหวิชาชีพ ให้มีความรู้ความเชี่ยวชาญในการปฏิบัติงาน และได้รับการแต่งตั้งเป็นพนักงานเจ้าหน้าที่ตามกฎหมายว่าด้วยการป้องกันและปราบปรามการค้ามนุษย์ เพื่อให้สามารถบังคับใช้กฎหมายได้อย่างมีประสิทธิภาพเพิ่มขึ้น
นายวรรณรัตน์ กล่าวต่อว่า กระทรวงแรงงาน พร้อมที่จะร่วมผนึกกําลังกับทีมสหวิชาชีพ และหน่วยงานที่เกี่ยวข้องทุกภาคส่วน ในการยกระดับการขับเคลื่อนการต่อต้านการบังคับใช้แรงงานหรือบริการ และการค้ามนุษย์ในประเทศไทย เพื่อให้ประเทศไทยสามารถปฏิบัติตามมาตรฐานขั้นต่ําของสหรัฐฯ และได้รับการจัดอันดับในรายงานการค้ามนุษย์ให้อยู่ในระดับ Tier 1 ต่อไป
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-ปลดล็อกเกณฑ์ใหม่ นำอาคารที่พักอื่นมาทำโรงแรมขนาดเล็ก กระตุ้นศก. สร้างรายได้สู่เมืองรอง
วันจันทร์ที่ 3 กรกฎาคม 2566
ปลดล็อกเกณฑ์ใหม่ นําอาคารที่พักอื่นมาทําโรงแรมขนาดเล็ก กระตุ้นศก. สร้างรายได้สู่เมืองรอง
.....
ผู้ประกอบการโรงแรมขนาดเล็กทั่วประเทศเฮ! เว็บไซต์ราชกิจจาฯ เผยแพร่กฎกระทรวง กําหนดลักษณะอาคารประเภทอื่นที่ใช้ประกอบธุรกิจโรงแรม (ฉบับที่ 4) พ.ศ. 2566 มีผลใช้แล้วตั้งแต่ 20 มิ.ย. 66 โดยมีสาระสําคัญขยายเวลาของกฎกระทรวงจากเดิมที่จะสิ้นสุดในวันที่ 18 ส.ค. 67 ไปสิ้นสุด 18 ส.ค. 68 เพื่อให้เจ้าของหรือผู้ครอบครองอาคารมีเวลาแก้ไขดัดแปลงอาคารที่ก่อสร้างไว้แล้วมาประกอบธุรกิจโรงแรม ให้สามารถเข้าสู่ระบบการขออนุญาตประกอบธุรกิจโรงแรมได้
.
นอกจากนี้ ยังปลดล็อกส่วนที่เคยเป็นอุปสรรคอื่น ๆ โดยผ่อนผันให้อาคารที่มีอยู่ก่อนวันที่ 19 ส.ค. 59 ไม่ต้องปฏิบัติในเรื่องเกี่ยวกับที่ว่างของอาคาร ช่องทางเดินในอาคาร ความกว้างของบันได ระยะถอยร่นแนวอาคาร ฯลฯ แต่อาคารที่จะเปลี่ยนการใช้ดังกล่าว ต้องมีความมั่นคงแข็งแรงและมีระบบความปลอดภัยด้านอัคคีภัยตามหลักเกณฑ์ที่กําหนด
.
ซึ่งการปรับปรุงกฎหมายนี้ จะช่วยสนับสนุนผู้ประกอบการรายเล็กให้ประกอบธุรกิจโรงแรม มีการพัฒนาบริการที่ได้มาตรฐาน สร้างความเชื่อมั่นแก่นักท่องเที่ยวที่จะเดินทางไปท่องเที่ยวในเมืองรอง อีกทั้งเพิ่มโอกาสและรายได้ให้ผู้ประกอบการ กระตุ้นเศรษฐกิจทั้งระดับชุมชน และระดับประเทศ
.
อ่านเพิ่มเติมคลิกhttps://www.thaigov.go.th/news/contents/details/69752
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมศุลกากร ปล่อยเรือตรวจการณ์ “ศุลกากร 1202” ลงน้ำ
วันจันทร์ที่ 3 กรกฎาคม 2566
03/07/2566
กรมศุลกากร ปล่อยเรือตรวจการณ์ “ศุลกากร 1202” ลงน้ํา
อธิบดีกรมศุลกากรเป็นประธานพิธีปล่อยเรือตรวจการณ์ทางทะเล “ศุลกากร 1202” ลงน้ํา โดยมีนางกิจจาลักษณ์ ศรีนุชศาสตร์ รองอธิบดีกรมศุลกากร เป็นสุภาพสตรีผู้ประกอบพิธีปล่อยเรือลงน้ําตามประเพณีโบราณ ณ อู่ต่อเรือบริษัท มาร์ซัน จํากัด (มหาชน) จ.สมุทรปราการ
นายพชร อนันตศิลป์ อธิบดีกรมศุลกากร เป็นประธานในพิธีปล่อยเรือตรวจการณ์ทางทะเล “ศุลกากร 1202” ลงน้ํา โดยมีนางกิจจาลักษณ์ ศรีนุชศาสตร์ รองอธิบดีกรมศุลกากร เป็นสุภาพสตรีผู้ประกอบพิธีปล่อยเรือลงน้ําตามประเพณีโบราณ ณ อู่ต่อเรือบริษัท มาร์ซัน จํากัด (มหาชน) อําเภอเมืองสมุทรปราการ จังหวัดสมุทรปราการ
วันนี้ (30 มิถุนายน 2566) เวลา 14.00 น. นายพชร อนันตศิลป์ อธิบดีกรมศุลกากร เป็นประธานในพิธีปล่อยเรือตรวจการณ์ทางทะเล “ศุลกากร 1202” ลงน้ํา พร้อมด้วยนายชูชัย อุดมโภชน์ ที่ปรึกษาด้านพัฒนาระบบสิทธิประโยชน์ทางศุลกากร นายพงศ์เทพ บัวทรัพย์ รองอธิบดี รักษาการในตําแหน่งที่ปรึกษาด้านพัฒนาระบบควบคุมทางศุลกากร นายถวัลย์ รอดจิตต์ ผู้อํานวยการกองสืบสวนและปราบปราม นายวิศณุ วัชราวนิช เลขานุการกรม พร้อมคณะผู้บริหารกรมศุลกากร และนายภัทรวิน จงวิศาล ประธานเจ้าหน้าที่บริหาร บริษัท มาร์ซัน จํากัด (มหาชน) และคณะผู้บริหารจากบริษัท มาร์ซัน จํากัด (มหาชน) โดยมีนางกิจจาลักษณ์ ศรีนุชศาสตร์ รองอธิบดีกรมศุลกากร เป็นสุภาพสตรีผู้ประกอบพิธีปล่อยเรือลงน้ําตามประเพณีโบราณ ณ อู่ต่อเรือบริษัท มาร์ซัน จํากัด (มหาชน) อําเภอเมืองสมุทรปราการ จังหวัดสมุทรปราการ
นายพชร อนันตศิลป์ อธิบดีกรมศุลกากร กล่าวว่า กรมศุลกากรตระหนักถึงความสําคัญของการปกป้องชายแดนและผลประโยชน์ของชาติทางทะเล อีกทั้งยังเล็งเห็นถึงภัยคุกคามความมั่นคงของชาติในอนาคตที่เกิดจากการลักลอบเคลื่อนย้ายสินค้าที่อาจเป็นอันตรายต่อสังคมเข้ามาในประเทศ ตลอดจนใช้ประเทศไทยเป็นต้นทางและทางผ่านซึ่งสินค้าเหล่านี้ กรมศุลกากรจึงดําเนินการต่อเรือตรวจการณ์ทางทะเล “ศุลกากร 1202” เพื่อทดแทนเรือที่ปลดประจําการ ขนาดความยาว 120 ฟุต ความกว้างกลางลํา 24.93 ฟุต กินน้ําลึกตัวเรือ 4.59 ฟุต ความคงทนทางทะเลระดับ 5 ออกแบบและต่อสร้างโดยบริษัท มาร์ซัน จํากัด (มหาชน) เป็นจํานวนเงิน 234,865,000.00 บาท (สองร้อยสามสิบสี่ล้านแปดแสนหกหมื่นห้าพันบาทถ้วน) ประกอบพิธีวางกระดูกงูเรือ เมื่อวันที่ 25 พฤษภาคม พ.ศ. 2565 และได้ดําเนินการต่อสร้างเรือเรื่อยมาเป็นลําดับจนกระทั่งเสร็จสิ้นสมบูรณ์
อธิบดีกรมศุลกากร กล่าวต่ออีกว่า เรือตรวจการณ์ทางทะเล “ศุลกากร 1202” ลํานี้ ถูกต่อขึ้นด้วยเทคโนโลยีชั้นสูง เป็นเรือที่มีประสิทธิภาพมากที่สุดลําหนึ่งในกองเรือศุลกากร และจะนําไปใช้ในภารกิจป้องกันและปราบปรามการกระทําผิดกฎหมายศุลกากร การรักษาผลประโยชน์ของชาติทางทะเล ตลอดจนการช่วยเหลือประชาชนที่ประสบภัยพิบัติทางทะเล ต่อไป
รัฐบาลไทย-ข่าวทำเนียบรัฐบาล-ปลัดกระทรวงกลาโหมให้การต้อนรับผู้อำนวยการสำนักนโยบายและแผน กลาโหมสหราชอาณาจักร
วันจันทร์ที่ 3 กรกฎาคม 2566
ปลัดกระทรวงกลาโหมให้การต้อนรับผู้อํานวยการสํานักนโยบายและแผน กลาโหมสหราชอาณาจักร
​ในวันจันทร์ที่ 3 กรกฎาคม 2566 เวลา 10.00 นาฬิกา
พลเอก สนิธชนก สังขจันทร์ ปลัดกระทรวงกลาโหม ได้ให้การต้อนรับ นาย Nick Gurr (นิค เกอร์) ผู้อํานวยการสํานักนโยบายและแผนกลาโหมสหราชอาณาจักร และ นาย Mark Gooding (มาร์ก กุดดิง) เอกอัครราชทูตสหราชอาณาจักรประจําประเทศไทย ในโอกาสเดินทางมาเยือนประเทศไทย เพื่อพัฒนาความร่วมมือด้านความมั่นคงและการทหารระหว่างไทยกับสหราชอาณาจักร ณ ห้องพระบารมีปกเกล้า กระทรวงกลาโหม
​โดย ปลัดกระทรวงกลาโหม ได้กล่าวชื่นชมความสัมพันธ์ระหว่างไทยกับสหราชอาณาจักรที่มีมาอย่างยาวนานกว่า 400 ปี ทั้งในระดับราชวงศ์ และรัฐบาล ทั้งยังมีการเสริมสร้างความร่วมมือในด้าน ต่าง ๆ ระหว่างกันมาอย่างต่อเนื่องด้วยความราบรื่นแน่นแฟ้นในทุกระดับ
นอกจากนี้ยังได้มีการแลกเปลี่ยนการเยือนระหว่างกันอย่างสม่ําเสมอ ทั้งนี้ สหราชอาณาจักรถือได้ว่ามีสถานะเป็นหุ้นส่วนทางยุทธศาสตร์กับไทยโดยมีกลไกการหารือทวิภาคีที่สําคัญ อาทิ การหารือเชิงยุทธศาสตร์ (Strategic Dialogue : SD) และการประชุมคณะกรรมการร่วมด้านเศรษฐกิจและการค้า
​สําหรับความร่วมมือทางทหารของทั้งสองประเทศนั้นมีพัฒนาการที่ดีมาอย่างต่อเนื่อง ครอบคลุมทั้งด้านการแลกเปลี่ยนการเยือนในทุกระดับ การสนับสนุนที่นั่งศึกษา การฝึกร่วม/ผสม รวมทั้งความร่วมมือด้านอุตสาหกรรมป้องกันประเทศ ตลอดจนความสนใจที่จะขยายความร่วมมือด้านความมั่นคงกับไทยให้ครอบคลุมในหลากหลายสาขามากยิ่งขึ้น โดยเฉพาะอย่างยิ่งในด้านไซเบอร์และการต่อต้านการก่อการร้าย และจากการแลกเปลี่ยนมุมมองกันในวันนี้กระทรวงกลาโหมไทยพร้อมทํางานร่วมกับกระทรวงกลาโหมสหราชอาณาจักร เพื่อกระชับความสัมพันธ์อันดีของทั้งสองประเทศให้แน่นแฟ้นยิ่งขึ้นต่อไป
รัฐบาลไทย-ข่าวทำเนียบรัฐบาล-“ดีขึ้น 5 อันดับ” ดัชนีความเสมอภาคทางเพศไทย
วันจันทร์ที่ 3 กรกฎาคม 2566
“ดีขึ้น 5 อันดับ” ดัชนีความเสมอภาคทางเพศไทย
.....
สภาเศรษฐกิจโลก (WEF) เผยรายงาน ดัชนีความเสมอภาคทางเพศทั่วโลก ประจําปี 2566 (Global Gender Gap Index 2023 ) ประเทศไทย อยู่ในอันดับที่ 74 จาก 146 ประเทศ เลื่อนขึ้น 5 อันดับ จากอันดับที่ 79 ในปี 2565 ด้วยคะแนน 0.711 เพิ่มขึ้น 0.002 คะแนน
.
เมื่อพิจารณารายมิติ ไทยอยู่ในอันดับที่ 24 ในมิติความเสมอภาคด้านการมีส่วนร่วมและโอกาสทางเศรษฐกิจ อันดับที่ 61 มิติความสําเร็จทางการศึกษา อันดับที่ 42 มิติสุขภาพและการอยู่รอด และอันดับที่ 120 มิติการส่งเสริมศักยภาพทางการเมือง
.
ระดับภูมิภาค ภูมิภาคเอเชียตะวันออกและแปซิฟิก มีความเท่าเทียม 68.8% นับเป็นอันดับ 5 จาก 8 ภูมิภาค ส่วนประเทศไทย ดําเนินการตาม พ.ร.บ.ความเท่าเทียมระหว่างเพศ พ.ศ.2558 สร้างโอกาสให้คนทุกกลุ่มทุกวัย และกําหนดกลไกทํางานเพื่อผลักดันให้สําเร็จเป็นรูปธรรม โดยลําดับ WEF ที่สูงขึ้นนี้ เป็นอีกกําลังใจในการทํางานให้สําเร็จผลอย่างรวดเร็ว
.
อ่านเพิ่มเติม คลิก >>https://www.thaigov.go.th/news/contents/details/69657
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับมาตรฐานทางก่อสร้างถนนสาย บร.3061 อำเภอสตึก จังหวัดบุรีรัมย์ เสร็จสมบูรณ์
วันอังคารที่ 4 กรกฎาคม 2566
กรมทางหลวงชนบท ยกระดับมาตรฐานทางก่อสร้างถนนสาย บร.3061 อําเภอสตึก จังหวัดบุรีรัมย์ เสร็จสมบูรณ์
สนับสนุนเศรษฐกิจการคมนาคมขนส่งผลผลิตทางเกษตรในพื้นที่ ประชาชนสัญจร   สะดวกปลอดภัยอย่างยั่งยืน
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 5 (นครราชสีมา) ดําเนินโครงการก่อสร้างถนนและยกระดับชั้นทางถนนทางหลวงชนบทสาย บร.3061 แยก ทล.219 - บ้านโนนจําปา อําเภอสตึก จังหวัดบุรีรัมย์ ช่วง กม. ที่ 20+000 - 22+300 ระยะทาง 2.3 กิโลเมตร เนื่องจากถนนสายดังกล่าว เป็นพื้นที่ชุมชนและพื้นที่เกษตรกรรม ประชาชนใช้สัญจรระหว่างหมู่บ้าน รวมถึงขนส่งสินค้าทางการเกษตร ทช. จึงได้ดําเนินการก่อสร้างและยกระดับชั้นทาง โดยขุดพื้นทางและไหล่ทางด้วยวิธี Pavement In-Place Recycling ผิวจราจรกว้าง 6 เมตร ไหล่ทางกว้างข้างละ 1 - 1.5 เมตร พร้อมติดตั้งระบบระบายเพื่อรองรับอุทกภัยในอนาคต ใช้งบประมาณ 37.975 ล้านบาท เพื่อยกระดับมาตรฐานเส้นทางและเพิ่มความปลอดภัยในการเดินทาง ยกระดับคุณภาพชีวิตที่ดีให้กับประชาชน ปัจจุบันดําเนินการก่อสร้างแล้วเสร็จสมบูรณ์ พร้อมให้ประชาชนได้ใช้สัญจรไป - มา ได้อย่างสะดวกปลอดภัย
รัฐบาลไทย-ข่าวทำเนียบรัฐบาล-PM pleased with Thailand – China’s Guangdong trade and investment cooperation
วันอังคารที่ 4 กรกฎาคม 2566
04/07/2566
PM pleased with Thailand – China’s Guangdong trade and investment cooperation
PM pleased with Thailand – China’s Guangdong trade and investment cooperation
July 3, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha congratulated the success of China (Guangdong) – Thailand Economic Cooperation Conference which was held by the Government of Guangdong and China Council for the Promotion of International Trade (CCPIT) Guangdong, in collaboration with Office of the Eastern Economic Corridor on June 28, 2023.
The conference, which was participated by over 200 representatives from concerned public and private sectors of both countries, is aimed to intensify collaboration between Thailand’s EEC and China’s Greater Bay Area (GBA) through China’s One Belt One Road. At the conference, MOU signing ceremony was held, following the business matching between private sector of the two countries for the following projects: 1) Thailand – Guangdong Industrial Estate; 2) aluminum trading cooperation project; 3) food supplements and amino production; 4. investment promotion of Chinese electric vehicle companies for electric vehicles (EV) production; 5. herbs import-export cooperation project; 6. hi-tech logistics center; 7. agarwood utilization promotion; 8. bird's nest export to China; 9. exhibition center project; and 10. e-commerce center construction project. These projects are expected to generate an economic value of over 50 billion Baht.
Thailand and China’s Guangdong also agreed upon cooperation expansion in science and technology, innovation, cultural tourism, Chinese medicine, and vocational education. The EEC delegation will also travel to China early this month to conduct a roadshow in Guangdong and Shanghai in a bid to attract Chinese investment in EVs, clean energy, electric batteries, and medicine, among others.
According to the Government Spokesperson, the Prime Minister handed down a policy to promote EEC as the region’s trade and investment hub for the S-Curve industries, through cooperation and integrative operation of all concerned sectors. The conference success reflects the confidence of Chinese business sector on Thailand, and demonstrates Thailand and EEC’s potentiality and capacity in both infrastructure, technology and innovation, and personnel development to accommodate all types of industry, especially the S-Curve industries.
รัฐบาลไทย-ข่าวทำเนียบรัฐบาล-ปลัดกระทรวงวัฒนธรรม เป็นประธานพิธีปิดโครงการทบทวนความรู้และเพิ่มความชำนาญการปฏิบัติงานพิธีฯ หลักสูตรการซ่อมแซมบำรุงรักษาวัสดุอุปกรณ์และเครื่องเกียรติยศประกอบศพ
วันอังคารที่ 4 กรกฎาคม 2566
ปลัดกระทรวงวัฒนธรรม เป็นประธานพิธีปิดโครงการทบทวนความรู้และเพิ่มความชํานาญการปฏิบัติงานพิธีฯ หลักสูตรการซ่อมแซมบํารุงรักษาวัสดุอุปกรณ์และเครื่องเกียรติยศประกอบศพ
ปลัดกระทรวงวัฒนธรรม เป็นประธานพิธีปิดโครงการทบทวนความรู้และเพิ่มความชํานาญการปฏิบัติงานพิธีฯ หลักสูตรการซ่อมแซมบํารุงรักษาวัสดุอุปกรณ์และเครื่องเกียรติยศประกอบศพ ประจําปีงบประมาณ พ.ศ. 2566
ปลัดกระทรวงวัฒนธรรม เป็นประธานพิธีปิดโครงการทบทวนความรู้และเพิ่มความชํานาญการปฏิบัติงานพิธีฯ หลักสูตรการซ่อมแซมบํารุงรักษาวัสดุอุปกรณ์และเครื่องเกียรติยศประกอบศพ ประจําปีงบประมาณ พ.ศ. 2566
เมื่อเร็วๆ นี้ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีปิดโครงการทบทวนความรู้และเพิ่มความชํานาญการปฏิบัติงานพิธีฯ หลักสูตรการซ่อมแซมบํารุงรักษาวัสดุอุปกรณ์และเครื่องเกียรติยศประกอบศพ ประจําปีงบประมาณ พ.ศ. 2566 โดยมี นางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม นางสุภัทร กิจเวช ผู้ช่วยปลัดกระทรวงวัฒนธรรม ผู้บริหาร ผู้เชี่ยวชาญเฉพาะด้านช่างศิลปกรรม ข้าราชการ คณะวิทยากรสํานักช่างสิบหมู่ และเจ้าหน้าที่ปฏิบัติงานพิธี กลุ่มอํานวยการพิธีการศพที่ได้รับพระราชทานกรุงเทพมหานคร และกลุ่มอํานวยการพิธีการศพที่ได้รับพระราชทานที่ 1-15 เข้าร่วม ณ สํานักช่างสิบหมู่ ตําบลศาลายา อําเภอพุทธมณฑล จังหวัดนครปฐม
ในการนี้ ปลัดกระทรวงวัฒนธรรม ได้มอบวุฒิบัตรให้กับผู้ผ่านการอบรมในโครงการดังกล่าว จํานวน 72 ราย ซึ่งได้ผ่านการอบรมตามวัตถุประสงค์และสามารถถ่ายทอดองค์ความรู้และทักษะการซ่อมแซม บํารุงรักษาวัสดุอุปกรณ์ และเครื่องเกียรติยศประกอบศพให้กับผู้อื่นได้ มีความภาคภูมิใจและปฏิบัติหน้าที่ได้ถูกต้องตามธรรมเนียมราชประเพณีเพื่อเป็นเกียรติสูงสุดแก่ผู้วายชนม์ต่อไป
นอกจากนี้ ปลัดกระทรวงวัฒนธรรม ได้เข้าเยี่ยมชมการปฏิบัติงานและให้กําลังใจเจ้าหน้าที่ของกลุ่มงานช่างปิดทองประดับกระจก และกลุ่มงานช่างแกะสลักและช่างไม้ประณีต ณ สํานักช่างสิบหมู่ ตําบลศาลายา อําเภอพุทธมณฑล จังหวัดนครปฐม
ทั้งนี้ การฝึกอบรมดังกล่าว ประกอบด้วย การให้ความรู้เชิงปฏิบัติการ เกี่ยวกับทักษะที่จําเป็นในการปฏิบัติงาน ประกอบด้วยการทําแม่พิมพ์ การหล่อ ชิ้นงานนูนต่ํา และชิ้นงาน 3 มิติ การปั้นซ่อมลวดลาย การประกอบติดตั้งชิ้นงาน ตามหลักวิชาการของกรมศิลปากร โดยมีนายช่างผู้ทรงคุณวุฒิ จากสํานักช่างสิบหมู่ กรมศิลปากร เป็นวิทยากร
รัฐบาลไทย-ข่าวทำเนียบรัฐบาล-รองปลัดเกษตรฯ กล่าวถ้อยแถลงในหัวข้อแผนการบริหารจัดการน้ำของประเทศไทย ภายใต้การประชุมสมัชชาใหญ่ FAO สมัยที่ 43
วันอังคารที่ 4 กรกฎาคม 2566
รองปลัดเกษตรฯ กล่าวถ้อยแถลงในหัวข้อแผนการบริหารจัดการน้ําของประเทศไทย ภายใต้การประชุมสมัชชาใหญ่ FAO สมัยที่ 43
รองปลัดเกษตรฯ กล่าวถ้อยแถลงในหัวข้อแผนการบริหารจัดการน้ําของประเทศไทย ภายใต้การประชุมสมัชชาใหญ่ FAO สมัยที่ 43
เมื่อวันที่ 3 กรกฎาคม 2566 เวลา 09.00 น. (ตามเวลาท้องถิ่น) ณ ห้องประชุม Plenary สํานักงานใหญ่ FAO กรุงโรม สาธารณรัฐอิตาลี นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ พร้อมด้วยนายปราโมทย์ ยาใจ อธิบดีกรมพัฒนาที่ดิน ดร.วนิดา กําเนิดเพ็ชร์ ผู้อํานวยการสํานักการเกษตรต่างประเทศ นางสาวรัชนก แสงเพ็ญจันทร์ รักษาราชการแทนอัครราชทูตที่ปรึกษา (ฝ่ายเกษตร) และนางศุภจิต ศรีอริยวัฒน์ ที่ปรึกษา (ฝ่ายเกษตร) สํานักงานที่ปรึกษาการเกษตรต่างประเทศ ประจํากรุงโรม เข้าร่วมการประชุมสมัชชาใหญ่ FAO สมัยที่ 43 (The 43rd Session of the FAO Conference) ในวาระการประชุม Agenda Item 10 เรื่อง การรายงานสถานภาพการเกษตรและอาหารของโลก (Review of the State of Food and Agriculture) ภายใต้หัวข้อ “Water resources management for the four betters: better production, better nutrition, better environment and better life”
รองปลัดกระทรวงเกษตรและสหกรณ์ ในฐานะหัวหน้าคณะผู้แทนประเทศไทย ได้ร่วมกล่าวถ้อยแถลงภายใต้หัวข้อดังกล่าว ว่า เนื่องจากประเทศไทยเป็นประเทศที่อาศัยน้ําจากฤดูฝนในการทําเกษตรกรรม และจากสถานการณ์ความเปลี่ยนแปลงของสภาพภูมิอากาศในปัจจุบัน ทําให้เกิดภาวะความแห้งแล้ง ภาวะน้ําท่วม และภาวะมลพิษทางน้ํา ประเทศไทยจึงประยุกต์ใช้แผนแม่บทการบริหารจัดการทรัพยากรน้ํา 20 ปี (พ.ศ. 2561 – 2580) เพื่อเตรียมความพร้อมรับมือกับปัญหาด้านทรัพยากรน้ําที่จะเกิดขึ้นในอนาคต โดยเน้นการสร้างความมั่นคงด้านการจัดการทรัพยากรน้ําของประเทศไทยอย่างเป็นระบ[ นอกจากนี้ ยังได้เน้นย้ําถึงความสําคัญของ “วันดินโลก (World Soil Day)” ซึ่งตรงกับวันที่ 5 ธันวาคมของทุกปี และในโอกาสครบรอบ 10 ปีวันดินโลก ในวันที่ 5 ธันวาคม 2566 จะมีการจัดกิจกรรมเพื่อเฉลิมฉลองวันดินโลกภายใต้แนวคิด “Soils and Water: a source of life”
ทั้งนี้ รองปลัดฯ ได้กล่าวเสริมเพื่อเชิญชวนประเทศสมาชิก FAO เข้าร่วมกิจกรรม Healthy Soils for Healthy Food and Nutrition ซึ่งเป็นกิจกรรมย่อยภายใต้การประชุม Global Soil Partnership ในหัวข้อ Spirit of Soils, Spirit of Partnership มีกําหนดจัดขึ้นในวันที่ 13 กรกฎาคม 2566 เพื่อเป็นการเสริมสร้างความร่วมมือด้านการบริหารจัดการดินและน้ําอย่างยั่งยืนและมุ่งสู่การบรรลุเป้าหมายการพัฒนาอย่างยั่งยืนของ FAO
รัฐบาลไทย-ข่าวทำเนียบรัฐบาล-ในหลวง ทรงพระกรุณาโปรดเกล้าฯ รับพลายศักดิ์สุรินทร์ไว้ในพระบรมราชานุเคราะห์
วันอังคารที่ 4 กรกฎาคม 2566
ในหลวง ทรงพระกรุณาโปรดเกล้าฯ รับพลายศักดิ์สุรินทร์ไว้ในพระบรมราชานุเคราะห์
ในหลวง ทรงพระกรุณาโปรดเกล้าฯ รับพลายศักดิ์สุรินทร์ไว้ในพระบรมราชานุเคราะห์
ในหลวง ทรงพระกรุณาโปรดเกล้าฯ รับพลายศักดิ์สุรินทร์ไว้ในพระบรมราชานุเคราะห์
วันที่ 4 กรกฎาคม 2566 เวลา 15.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เปิดเผยว่า กระทรวงทรัพยากรธรรมชาติและสิ่งแวดล้อม (ทส.) ได้รับพระมหากรุณาธิคุณอย่างหาที่สุดมิได้ โดยได้รับแจ้งจากสํานักพระราชวังในช่วงบ่ายวันนี้ ว่า พระบาทสมเด็จพระเจ้าอยู่หัว ทรงทราบฝ่าละอองธุลีพระบาท เรื่อง ช้างพลายศักดิ์สุรินทร์ ซึ่งรัฐบาลไทยได้นําช้างพลายศักดิ์สุรินทร์ กลับจากประเทศศรีลังกา มาทําการรักษาอาการป่วย ณ สถาบันคชบาลแห่งชาติ ในพระอุปถัมภ์ฯ อําเภอห้างฉัตร จังหวัดลําปาง เมื่อวันอาทิตย์ที่ 2 กรกฎาคม 2566 โดยทรงพระกรุณาโปรดเกล้าฯ รับช้างพลายศักดิ์สุรินทร์ ไว้ในพระบรมราชานุเคราะห์ ซึ่งสํานักพระราชวัง ได้แจ้งเรื่องมายังผู้อํานวยการสถาบันคชบาลแห่งชาติ ในพระอุปถัมภ์ฯ เพื่อนําส่งค่าใช้จ่ายในการดูแลรักษาให้กับสํานักพระราชวังต่อไป พระมหากรุณาธิคุณในครั้งนี้ ยังความปลาบปลื้มปีติแก่ทุกฝ่ายที่เกี่ยวข้อง และเป็นกําลังใจสําคัญแก่เจ้าหน้าที่กระทรวงทรัพยากรธรรมชาติและสิ่งแวดล้อม ในการสนองพระราชดําริรักษาช้างพลายศักดิ์สุรินทร์อย่างเต็มกําลังความสามารถต่อไป
รัฐบาลไทย-ข่าวทำเนียบรัฐบาล-ดีอีเอส ร่วมหารือการจัดเก็บข้อมูลการบันทึกภาพและเสียง ตามพ.ร.บ.บุคคลสูญหายฯ
วันอังคารที่ 4 กรกฎาคม 2566
ดีอีเอส ร่วมหารือการจัดเก็บข้อมูลการบันทึกภาพและเสียง ตามพ.ร.บ.บุคคลสูญหายฯ
ดีอีเอส ร่วมหารือการจัดเก็บข้อมูลการบันทึกภาพและเสียง ตามพ.ร.บ.บุคคลสูญหายฯ
วันนี้ (4 กรกฎาคม 2566) ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมหารือการจัดเก็บข้อมูลการบันทึกภาพและเสียงตามพระราชบัญญัติป้องกันและปราบปรามการทรมานและกระทําให้บุคคลสูญหาย พ.ศ.2565 เพื่อพิจารณาแนวทางการดําเนินงาน และเตรียมความพร้อม ก่อนมีผลบังคับใช้วันที่ 1 ตุลาคม 2566 โดยมีพลตํารวจเอกวีระพล ใหญ่อรุณ รองผู้บังคับการคดีอาญา พ.ต.อ.หญิง สายฝน สุกัญจนาถ รองผู้บังคับการศูนย์สารสนเทศกลาง และคณะทํางานสํานักงานตํารวจแห่งชาติ พร้อมด้วยผู้แทนบริษัทโทรคมนาคมแห่งชาติ จํากัด มหาชน ผู้แทนกรมคุ้มครองสิทธิและเสรีภาพ และหน่วยงานที่เกี่ยวข้องเข้าร่วม ณ ห้องประชุม 601 ชั้น 6 กระทรวงดิจิทัลเพื่อเศรษฐกิจและสังคม
_________________________